
З А П И С Н И К

16. СЕДНИЦЕ ОДБОРА ЗА РАД, СОЦИЈАЛНА ПИТАЊА,
ДРУШТВЕНУ УКЉУЧЕНОСТ И СМАЊЕЊЕ СИРОМАШТВА,
ОДРЖАНЕ 27. МАЈА 2026. ГОДИНЕ


Седница је почела у 13,00 часова.

Седницом је председавао Хаџи Милорад Стошић, председник Одбора.

Седници су присуствовали чланови Одбора: Невена Веиновић, Татјана Николић, Сања Милошевић, Миодраг Линта, Светлана Милијић, Марко Милошевић, Борислав Новаковић, Наталија Стојменовић, као и заменици чланова Одбора: Татјана Петровић Стојковић (Весна Станковић,члан), Данијела Николић (Биљана Јаковљевић, члан) и Анита Нешић (Драгана Радиновић, члан).

Седници нису присуствовали чланови Одбора: Иван Антић, Бранимир Несторовић, Татјана Пашић, Драгана Рашић и Зоран Стојановић, као ни њихови заменици.

	             Седници су присуствовали представници Министарства за рад, запошљавање, борачка и социјална питања: Милица Ђурђевић Стаменковски, министар, Сања Лакић Весић, државни секретар, Бојана Миленовић, в.д. помоћника министра, Драгица Ивановић, Марија Ристић Марков и Данијела Чукић Влаховић, виши саветници у Министарству.

Председник Одбора је подсетио све присустне да се на ток седнице Одбора сходно примењују одредбе Пословника о седници Народне скупштине ( чл. 82. и 92. Пословника).

За ову седницу Одбора предложен је следећи 


Д н е в н и   р е д:

                 1. Разматрање Информације о раду Министарства за рад, запошљавање, борачка и социјална питања за период од 1. октобра до 31. децембра 2025. године (број 02-744/25-6 од 3. марта 2026. године);
	2. Разматрање Информације о раду Министарства за рад, запошљавање, борачка и социјална питања за период од 1. јануара до 31. марта 2026. године (број 02-1740/26 од 13. маја 2026. године).
	Сходно члану 76. Пословника Народне скупштине председник Одбора предложио је да се обави заједнички начелни претрес о тачкама  1. и 2. предложеног дневног реда. Наиме, ради се о информацијама о раду које је доставило Министарство за рад, запошљавање, борачка и социјална питања, за период од 1. октобра до 31. децембра 2025. године и за период од 1. јануара до 31. марта 2026. године.
	Одбор је већином гласова (10 „за“, 2 „није гласало“) прихватио предлог за спајање расправе, односно да се води обједињена расправа о тачкама 1. и 2. предложеног дневног реда.
	Након што су се чланови и заменици чланова Одбора изјаснили о предлогу за спајање расправе, председник Одбора ставио је на гласање предложени дневни ред 16. седнице Одбора, у целини.
	Одбор је већином гласова (10 „за“, 2 „није гласало“) прихватио утврђен Дневни ред 16. седнице Одбора за рад, социјална питања, друштвену укљученост и смањење сиромаштва.
Прва и Друга тачка дневног реда: Разматрање Информације о раду Министарства за рад, запошљавање, борачка и социјална питања за период од 1. октобра до 31. децембра 2025. године (број 02-744/25-6 од 3. марта 2026. године) и Разматрање Информације о раду Министарства за рад, запошљавање, борачка и социјална питања за период од 1. јануара до 31. марта 2026. године (број 02-1740/26 од 13. маја 2026. године).
	Председник Одбора отворио је заједнички начелни претрес о тачкама 1. и 2. Дневног реда и подсетио је чланове и заменике чланова Одбора да је Министарство за рад, запошљавање, борачка и социјална питања, доставило Одбору Информацију о раду за период од 1. октобра до 31. децембра 2025. године, као и Информацију о раду за период од 1. јануара до 31. марта 2026. године, у складу са чланом 229. Пословника Народне скупштине, који прописује да министар информише надлежни Одбор Народне скупштине о раду министарства једном у три месеца, а о закључцима Одбора поводом поднете информације, Одбор подноси извештај Народној скупштини.
	
	Уводно представљање информација о раду Министарства за рад, запошљавање, борачка и социјална питања за период од 1. октобра до 31. децембра 2025. године, као и за период од 1. јануара до 31. марта 2026. године, поднела је Милица Ђурђевић Стаменковски, министар, истичући задовољство на указаној прилици да представи рад и резултате Министарства, с посебним освртом на исходе који су позитивно реализовани по секторима у погледу програмских и пројектних активности.

	У дискусији су учествовали чланови и заменици чланова Одбора: Хаџи Милорад Стошић, Наталија Стојменовић, Данијела Николић, Марко Милошевић, Татјана Николић, Миодраг Линта, као и Милица Ђурђевић Стамнковски, министар. 

	Током дискусије, разговарало се о поднетим информацијама о раду Министарства за назначене периоде, сматрајући их детаљним и свеобухватним и том приликом изнети су општи утисци и запажања о реализованим активностима, као и о предстојећим активностима, са одговарајућим питањима и појашњењима.

	Након дискусије, Одбор је већином гласова (10 „за“, 1 „није гласао“), прихватио Информацију о раду Министарства за рад, запошљавање, борачка и социјална питања за период од 1. октобра до 31. децембра 2025. године. Такође, Одбор је већином гласова (10 „за“, 1 „није гласао“) прихватио Информацију о раду Министарства за рад, запошљавање, борачка и социјална питања за период од 1. јануара до 31. марта 2026. године.
	Председник Одбора је истакао да ће на основу члана 229. став 4. Пословника Народне скупштине Одбор поднети извештај Народној скупштини и на тај начин известити да је Одбор размотрио и одлучио да прихвати информације о раду Министарства за рад, запошљавање, борачка и социјална питања за период октобар-децембар 2025. године, као и за период јануар-март 2026. године.

	Председник Одбора је, након тога, и закључио заједнички начелни претрес.

	Седница Одбора је завршена у 14, 55  часова.

	Саставни део овог записника чини препис обрађеног тонског снимка, вођен на седници Одбора.



СЕКРЕТАР ОДБОРА	ПРЕДСЕДНИК ОДБОРА

    Јелена Ђорић                                                                 	  Хаџи Милорад Стошић

